Държавен вестник, бр. 48, 2022 г., стр. 5

БРОЙ  48	
Д Ъ Р Ж А В Е Н  В Е С Т Н И К 	
СТР.  5  
2. подобряване на специализираната среда 
за предоставяне на услугата с оглед на спе­
цификите на основните дейности и целевите 
групи (в случаите, когато за предоставянето 
на услугата се изисква специализирана среда);
3. осигуряване на квалифицирани специ­
алисти, които да осъществяват дейността по 
предоставяне на социалната услуга с оглед 
на спецификите на основните дейности и 
целевите групи;
4. осигуряване на професионално развитие 
и продължаващо обучение и специализирана 
подкрепа чрез супервизия на служителите, 
които осъществяват дейността по предоставяне 
на социалната услуга;
5. извършване на периодичен и годишен 
вътрешен контрол и мониторинг на качество­
то на социалните услуги, които доставчикът 
предоставя;
6. внедряване на иновативни и/или добри 
практики;
7. планиране на бъдещото развитие на 
услугата;
8. оценка на прилаганите методи за работа 
и дейности за подобряването им;
9. оценка на рисковете на средата, в която 
се предоставя услугата, включително недостиг 
на ресурси или външни фактори, възпрепят­
стващи качественото є предоставяне.
Чл. 20. (1) Програмата по чл. 112, ал. 1 от 
Закона за социалните услуги се преразглежда 
поне веднъж през годината и се актуализира 
при необходимост и при дадени препоръки и 
задължителни предписания от Агенцията за 
качеството на социалните услуги.
(2) Доставчиците на социални услуги, на 
които е възложено предоставянето им по реда 
на Закона за социалните услуги, преразглеждат 
и актуализират програмите си и по искане и 
препоръки на кмета на общината, възложил 
услугите.
Г л а в а  ч е т в ъ р т а
РЕД ЗА ИЗВЪРШВАНЕ НА КОНТРОЛ, МО­
НИТОРИНГ И ОЦЕНКА НА КАЧЕСТВОТО 
И ЕФЕКТИВНОСТТА НА СОЦИАЛНИТЕ 
УСЛУГИ. МЕТОДИ ЗА ИЗВЪРШВАНЕ НА 
МОНИТОРИНГ НА КАЧЕСТВОТО НА СО­
ЦИАЛНИТЕ УСЛУГИ
Раздел І
Контрол и мониторинг от доставчиците на 
социални услуги
Чл. 21. (1) Всеки доставчик на социални 
услуги е длъжен да извършва периодичен и 
годишен вътрешен контрол и мониторинг на 
качеството на предоставяните от него соци­
ални услуги, който включва дейности по:
1. оценка на съответствието на предоста­
вяните социални услуги със стандартите за 
качество на социалните услуги и критериите 
за тяхното изпълнение;
2. събиране, обработване, анализиране 
и съхраняване на информацията за всички 
предоставяни от доставчика социални услуги 
чрез обхващане на всички лица, ползващи 
услугите;
3. провеждане на системно наблюдение на 
ефективността на предоставяните социални 
услуги с оглед на постигнатите резултати за 
лицата, които ги ползват;
4. идентифициране на силни и слаби стра­
ни, възможности и рискове в дейността по 
предоставяне на социални услуги;
5. идентифициране на проблеми, пропуски, 
грешки и нарушения при предоставянето на 
социални услуги;
6. осъществяване на информационен обмен 
с лицата, които ползват социалните услуги, 
предоставяни от доставчика;
7. извършване на текущи проверки, за 
резултатите от които се изготвят протоколи.
(2) Дейностите по ал. 1 следва да осигурят:
1. законосъобразно осъществяване на 
дейностите по управление и предоставяне на 
социални услуги от доставчика;
2. законосъобразно и ефективно разходване 
на предоставените средства от държавния 
и/или общинския бюджет или осигурени от 
частен доставчик на социални услуги;
3. спазване на правата на лицата, ползващи 
социалните услуги;
4. удовлетвореност на лицата, ползващи 
социалните услуги, съобразно постигнатите 
ефект и ползи за тях.
Чл. 22. (1) Вътрешният контрол и мони­
торинг на качеството на предоставяните от 
доставчика социални услуги се осъществява 
от ръководителя на съответната услуга или 
от определени с негова заповед служители.
(2) Доставчикът на социални услуги има 
право да наема и външни експерти за извърш­
ване на вътрешния контрол и мониторинг.
(3) Доставчикът на социални услуги раз­
работва и приема вътрешни правила за из­
вършване на периодичен и годишен вътрешен 
контрол, мониторинг и оценка на качеството 
и ефективността на предоставяните от него 
социални услуги.
Чл. 23. (1) Доставчикът на социални услуги 
разработва и утвърждава годишен план-гра­
фик за провеждане на вътрешния контрол и 
мониторинг на качеството на предоставяните 
от него социални услуги.
(2) В план-графика по ал. 1 се включват 
дейности, определени въз основа на резулта­
тите от проведения контрол и мониторинг за 
предходната година.
(3) Доставчикът на социални услуги из­
вършва периодичен вътрешен контрол и мо­
ниторинг на качеството на предоставяните от 
него социални услуги по избрани от него за 
съответния контрол критерии за изпълнение 
на стандартите за качество на социалните 
услуги поне веднъж на всеки три месеца.